Oficialusis leidinys L 318 , 20/11/1991 p. 0001 - 0002

specialusis leidimas suomių kalba: skyrius 2 tomas 8 p. 0094

specialusis leidimas švedų kalba: skyrius 2 tomas 8 p. 0094



Tarybos reglamentas (EEB) Nr. 3356/91 1991 m. lapkričio 7 d. iš dalies keičiantis Reglamentą (EEB) Nr. 4060/89 dėl kontrolės, atliekamos valstybių narių pasienyje kelių ir vidaus vandenų transporto srityje, panaikinimo EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 75 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Reglamentas (EEB) Nr. 4060/89 [4] nustato, kad transporto priemonių ir susijusių dokumentų kontrolė, vykdoma transporto tarp valstybių narių srityje, turi sudaryti įprastos kontrolės, vykdomos be jokios diskriminacijos visoje valstybės narės teritorijoje, dalį; kadangi pagal Europos susitarimo dėl pavojingų krovinių tarptautinio vežimo keliais (ADR) nuostatas bei pagal Europos susitarimo dėl greitai gendančių maisto produktų tarptautinio vežimo ir dėl specialios įrangos, skirtos tokiems vežimams (ATP), nuostatas, valstybės narės, panorusios bet kada gali laisvai organizuoti ir vykdyti transporto priemonių bei su jomis susijusių dokumentų kontrolę ir patikrinimą; kadangi praktikoje pagal jų įstatymus, į kuriuos yra įtrauktos šių susitarimų nuostatos, arba jei jos nėra nė vienos minėtų susitarimų šalys, pagal savo nacionalinės teisės aktus, reglamentuojančius tokius tarptautinius vežimus, tokią kontrolę ir patikrinimą jos paprastai atlieka pasienyje; kadangi, rengiantis sukurti vieną bendrą transporto rinką, būtina dėti daugiau pastangų, kad įvairių transporto priemonių judėjimas tarp valstybių narių būtų sklandesnis; kadangi Reglamento (EEB) Nr. 4060/89 priedo 2 dalis "Nacionalinės teisės aktai" turi būti iš dalies pakeista, kad būtų atsižvelgta į transporto priemonių ir su jomis susijusių dokumentų, skirtų vežti pavojingus krovinius ir greitai gendančius maisto produktus, kontrolę, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 4060/89 iš dalies keičiamas taip: 1. įrašomas toks straipsnis: "3a straipsnis Jei ir kai būtina, Komisija pasiūlo priedo dalinius pakeitimus, kad būtų atsižvelgta į technologijų plėtrą šio reglamento taikymo srityje." 2. priedo 2 dalis pakeičiama priede esančiu tekstu. 2 straipsnis Šis reglamentas įsigalioja 1992 m. sausio 1 d. Šis reglamentas yra privalomas visas ir taikomas visose valstybėse narėse. Priimta Briuselyje, 1991 m. lapkričio 7 d. Tarybos vardu Pirmininkas P. Dankert [1] OL C 117, 1991 5 1, p. 6. [2] OL C 267, 1991 10 14. [3] OL C 269, 1991 10 14, p. 34. [4] OL L 390, 1989 12 30, p. 18. -------------------------------------------------- PRIEDAS "2 DALIS NACIONALINĖS TEISĖS AKTAI a) Asmenų, vairuojančių transporto priemones, skirtas kroviniams ir žmonėms vežti, vairuotojo pažymėjimų kontrolė b) Transporto priemonių, skirtų pavojingiems kroviniams vežti, kontrolė, visų pirma: i) dokumentų - vairuotojo parengimo pažymėjimo - saugos instrukcijų - patvirtinimo sertifikato (ADR arba jam lygiaverčio standarto) - nukrypti leidžiančios nuostatos, jeigu ji taikoma, kopija (ADR arba jam lygiaverčio standarto) ii) transporto priemonės, vežančios pavojingus krovinius, identifikavimo - oranžinės spalvos lentelė - atitiktis - tvirtinimas ant transporto priemonės - pavojaus ženklas ant transporto priemonės - atitiktis - tvirtinimas ant transporto priemonės - cisternos identifikavimo lentelė (stacionarioms, nuimamoms cisternoms arba konteinerinėms cisternoms) - ar ji yra ir ar įskaitoma - paskutinio patikrinimo data - inspektavimo įstaigos spaudas iii) transporto priemonės įranga (ADR arba lygiaverčio standarto) - papildomas ugnies gesintuvas - speciali įranga iv) transporto priemonės pakrovimas - perkrova (pagal cisternos talpą) - pakuočių pritvirtinimas - draudimas krauti krovinius mišriai c) Transporto priemonių, skirtų vežti greitai gendančius maisto produktus, kontrolė, visų pirma: i) dokumentų - įrangos atitikties sertifikatas ii) specialios įrangos, kuri naudojama vežti greitai gendančius maisto produktus - atitikties plokštelė - identifikavimo ženklai iii) specialios įrangos veikimas - temperatūros reikalavimai." --------------------------------------------------